สุดหล่อ รด.ฮีโร่ ขี่จยย.แหวกทางให้รถรพ. ช่วยคนถูกงูเห่ากัดรอดตาย
ชาวแปดริ้ว แห่ชื่นชมหนุ่มน้อยรด.ฮีโร่ หลังเพจเรารักแปดริ้ว Welove8riew.com โพสต์เรื่ิองราวการทำความดี ขี่รถจยย.แหวกทางให้รถฉุกเฉิน นำคนเจ็บถูกงูเห่ากัดส่งรพ.จนรอดตาย ขอบคุณครอบครัว มอบเสื้อsuper Hero ที่มีเพียงตัวเดียวให้,กลายเป็นคนดังของเมืองแปดริ้วในชั่วข้ามคืน สำหรับความดีของนักเรียนรด.ฮีโร่ ที่ขี่รถจักรยานยนต์แหวกทางให้รถโรงพยาบาล นำผู้ป่วยถูกงูเห่ากัด อาการโคม่า ส่งโรงพยาบาล จนมีคนแห่ชื่นชมทางเพจเรารักแปดริ้ว Welove8riew.com,ทั้งนี้ ข้อความที่ปรากฏในเพจดังกล่าว ได้รับรายงานจาก บรรทึก ศรีสวัสดิ์ พนักงานขับรถฉุกเฉินของรพ.บางคล้า ระบุว่า ,ต่อมา เมื่อวันที่ 20 ต.ค. ผู้สื่อข่าวเดินทางไปยังหมู่บ้านประชาสุข5 ท่าข้าม บ้านเลขที่ 188/75 เทศบาลเมืองฉะเชิงเทรา เพื่อพบรด.ฮีโร่คนดังกล่าว ได้พบกับ น้องออย หรือนายปริญ เทอดเกียรติกุล อายุ 18 ปี นักเรียนชั้นมัธยมศึกษาปีที่ 6 โรงเรียนเซนหลุยส์ อยู่กับครอบครัว,เมื่อสอบถามน้องออย ถึงเหตุการณ์ที่เกิดขึ้นเมื่อวานที่ผ่านมา ได้รับการเปิดเผยว่่า ขณะที่ตนกำลังขี่รถจักรยานยนต์จะกลับบ้าน หลังจากไปเรียนรักษาดินแดน ที่ค่ายกองพลทหารราบที่11 จ.ฉะเชิงเทรา เมื่อถึงบริเวณสี่แยกห้างตะวันออกคอมเพล็กซ์ อ.เมืองฉะเชิงเทรา ได้สังเกตเห็นรถของโรงพยาบาลบางคล้า เปิดสัญญาณไซเรน วิ่งมาทางเดียวกับตน แต่ในช่วงนั้น มีผู้ใช้รถ ใช้ถนนเยอะ การจราจรติดขัด ไม่มีผู้ใดหลบให้รถฉุกเฉินแซงไปได้เลย ซึ่งตอนนั้นตนไม่ได้คิดอะไรมาก รู้แค่ว่าอยากช่วยพารถโรงพยาบาล วิ่งไปถึงโรงพยาบาลพุทธโสธรให้เร็วที่สุด จึงแซงไปแล้วเปิดไฟฉุกเฉิน ให้สัญญาณรถคันหน้าให้หลบรถโรงพยาบาลด้วย ขี่เปิดทางแบบนี้ตั้งแต่แยกคอมเพล็กซ์ แต่พอมาถึงช่วงทางลงสะพานเฉลิมพระเกียรติ ก็มีรถติดอีก ทำให้ต้องขี่รถไปเคาะกระจกรถยนต์ แล้วขอร้องให้คนขับแอบรถเพืื่อเปิดทางให้รถพยาบาล,น้องออย บอกด้วยว่า ถ้าไม่ทำแบบนี้ รถยนต์ของชาวบ้านก็จะไม่หลบให้รถโรงพยาบาล ดังนั้น กว่าจะไปถึงโรงพยาบาลซึ่งมีระยะทางเกือบ 4 กิโลเมตร  ผู้ป่วยอาจเสียชีวิตได้ หลังจากส่งจนถึงโรงพยาบาลแล้วก็ได้แยกย้าย จนกลับมาที่บ้านจึงได้เล่าเหตุการณ์ที่ช่วยเหลือคนป่วยให้นางณฐา จิรกุลธราเดช อายุ 43 ปี มารดาฟัง เหมือนกับทุกครั้ง จนกระทั่งบ่ายวันเดียวกัน นางณฐา จึงได้ทราบว่า คนป่วยที่ช่วยเปิดทางให้นั้น เป็นคนที่ถูกงูเห่ากัด และรอดชีวิต โดยน้องออยได้เปิดเพจที่นำรูปไปลงไว้ จนมีคนแห่ชื่นชมกันจำนวนมาก ให้แม่ดู,จากการพูดคุยกับครอบครัวของน้องออย ทราบว่า คุณแม่ณฐา จะคอยสอนลูกชายให้รู้จักช่วยเหลือคนที่ตกทุกข์ได้ยาก และให้หมั่นทำความดีทุกครั้งที่สามารถทำได้ ไม่ให้เมินเฉยกับสิ่งที่อยู่ตรงหน้า ซึ่งครอบครัวรู้สึกภูมิใจในตัวน้องออย ที่ทำความดีมาตลอด ส่วนคุณพ่อปฏิบัติหน้าที่เป็นเจ้าพนักงานป่าไม้อยู่ที่จ.ปราจีนบุรี ชื่อนายเอกวิทย์ เทิดเกียรติกุล อายุ 48 ปี ยังทำงานอยู่ที่ปราจีนบุรี ไม่ได้กลับมาบ้าน,ด้านนางพิมรัตน์ วีรธัญชัยนนท์ อายุ 65 ปี ผู้เป็นยาย ก็ภูมิใจกับน้องออยมาก และรักหลานชายคนนี้มากด้วย เพราะเป็นเด็กนิสัยดี เชื่อฟังคำสั่งสอนของพ่อแม่ อยู่ในโอวาท โดยจะสอนให้รู้จักช่วยเหลือคนในยามตกทุกข์ได้ยากทุกครั้งที่มีโอกาส และน้องออยก็จะมานั่งเล่าให้ยายฟังถึงการทำความดี ซึ่งถือเป็นสิ่งต้องทำในชีวิตประจำวันเลยทีเดียว,ขณะที่น.ส.พรรษมนต์ วีรธัญชัยนนท์ อายุ 40 ปี น้าสาว ซึ่งเป็นเจ้าของรถจักรยานยนต์ ฮอนด้า ซูมเมอร์เอ็กซ์ สีขาว ทะเบียน 1 กก 8108 ฉะเชิงเทราที่น้องออยนำไปขับขี่ ทั้งยังรักน้องออยเหมือนลูกตัวเอง บอกว่า ได้ให้รถคันดังกล่าวกับน้องออยไว้ใช้ขี่ไปเรียนรด. เนื่องจากสะดวกในการเดินทาง น้องออยเองก็จะหมั่นดูแลรถที่ใช้ตลอดเวลา ขอชื่นชมหลานชายคนนี้ที่ขี่รถเปิดทางช่วยเหลือคนป่วยให้รอดตาย กลายเป็นความภาคภูมิใจของครอบครัว,ส่วน นายณฐฤทธิ์ หนุนพระเดช อายุ 25 ปี เจ้าของเพจ เรารักแปดริ้วWelove8riew.com เล่าว่า เมื่อคืนที่ผ่านมา มีพี่ที่เป็นเจ้าหน้าที่ขับรถโรงพยาบาลบางคล้า เข้ามาแจ้งเล่าเรื่องในห้องข่าวเรารักแปดริ้ว ชื่นชมในความเป็นฮีโร่ของน้องออย ว่ากล้าตัดสินใจช่วยเหลือผู้อื่น ซึ่งเป็นสิ่งที่ดีมาก เพราะผู้ป่วยรายนี้เป็นเคสฉุกเฉินจริงๆ ถูกงูเห่ากัดมา ทางแอดมินจึงได้โพสต์ข่าวให้ทุกคนได้ทราบ แล้วมีหลายคนที่อยากรู้จักตัวจริงของน้องออย จึงเสาะหาจากคนที่เข้ามาคอมเมนต์ในเพจ จนพบเพื่อนของน้องออยจึงรบกวนช่วยติดต่อหาตัวน้องจนพบ และได้พูดคุยถึงเรื่องการทำความดีในครั้งนี้ ทางเพจก็ขอชื่นชมคุณพ่อคุณแม่ของน้อง ตลอดจนคุณครู และญาติมิตร ที่ช่วยกันหล่อหลอมให้น้องออยเป็นสุภาพบุรุษ จนนำมาซึ่งวีรกรรมของ Super Hero ที่มีส่วนช่วยชีวิตผู้อื่น ในครั้งนี้,ทางญาติของผู้ป่วยที่ถูกงูเห่ากัดมาในรถ แจ้งว่าผู้ป่วยอาการดีขึ้นแล้วและฝากขอบคุณน้องออยมาด้วย ทีมงานเรารักแปดริ้ว จึงลงความเห็นให้มอบรางวัลกับน้องออย เป็นเสื้อ เรารักแปดริ้ว ตัวเดียวในโลก รุ่น super Hero พร้อมทั้งปัก ชื่อ-สกุล ของน้องออยไว้เพื่อเป็นที่ระลึก ว่าน้องเป็น ฮีโร่ของพวกเราชาวแปดริ้ว และขอให้ยึดมั่นในความดีแบบนี้ต่อไป เหตุการณ์ในครั้งนี้ทำให้หลายคนมีจิตสำนึก ในการหลบหลีกทางให้กับรถพยาบาลที่เปิดสัญญาณไซเรน เพราะหากคิดในทางกลับกัน ถ้าเป็นญาติของเราที่กำลังป่วยหนัก ก็อยากให้มีคนเปิดทางกับรถโรงพยาบาลเช่นกัน ถ้าทุกคนทำแบบนี้จะช่วยชีวิตคนได้อีกเป็นจำนวนมากเจ้าของเพจ เรารักแปดริ้วฯ กล่าวในที่สุด.
ชาวแปดริ้ว แห่ชื่นชมหนุ่มน้อยรด.ฮีโร่ หลังเพจเรารักแปดริ้ว Welove8riew.comโพสต์เรื่ิองราวการทำความดี ขี่รถจยย.แหวกทางให้รถฉุกเฉิน นำคนเจ็บถูกงูเห่ากัดส่งรพ.จนรอดตาย ชื่นชมครอบครัว มอบเสื้อ super Hero ที่มีเพียงตัวเดียวให้
รด.ฮีโร่,ร.ด.ฮีโร่,ชื่นชมรด.,น้องออย,ปริญ เทอดเกียรติกุล,นักเรียนม.6,ฮีโร่,รด.ช่วยคน,คนถูกงูกัด,นักเรียนฮีโร่,เรารักแปดริ้ว,ฉะเชิงเทรา,ข่าว,ไทยรัฐ,ข่าวทั่วไทย,รด.ขี่ จยย.แหวกทาง,น้องออย รด.ฮีโร่